Συζήτηση Βικιπαίδεια:Βιβλιοθήκη/Πηγές ελεύθερης πρόσβασης

message: Νομίζω ότι τα κλειδωμένα αρχεία πηγών δε βοηθούν και πολύ. Ας τα κρατήσουν κλειδωμένα. Εδώ γιατί να τους προβάλλουμε, αφού δε μας βοηθούν; --Focal Point 11:18, 22 Ιανουαρίου 2011 (UTC)
Τα κλειδωμένα αρχεία πηγών είναι συνδρομητικά και δε βοηθούν καθόλου, αφού η συνδρομή για ιδιώτες είναι σχεδόν απαγορευτική. Κακώς, κάκιστα τα αναφέρουμε εδώ, δε βοηθούν καθόλου και σε τίποτα το μέσο Βικιπαιδιστή. Βοηθούν, βέβαια, όσους έχουν πρόσβαση σε αυτά μέσω εκπαιδευτικών ιδρυμάτων, αλλά αυτοί ούτως ή άλλως τα γνωρίζουν, δε χρειάζεται να τους τα υποδείξουμε εδώ. Προτείνω και εγώ να διαγραφούν από τον κατάλογο. --Ttzavarasσυζήτηση 11:28, 22 Ιανουαρίου 2011 (UTC)
replies: text: Είναι πράγματι συνδρομητικές οι υπηρεσίες αλλά αυτό δεν είναι καθόλου επαρκής λόγος για να διαγραφούν από τον κατάλογο, γιατί δεν χάνουν την αξία τους σαν πολύ εξειδικευμένες μηχανές αναζήτησης. Άλλωστε (α) πολλά από τα υπάρχουν περιοδικά που επιτρέπουν την πρόσβαση σε παλαιότερα τεύχη (συνήθως 2-3 χρόνια πριν) αν και ζητούν συνδρομή για τα νεότερα (β) πολλά άρθρα, ειδικά αν είναι από τα πλέον γνωστά της βιβλιογραφίας, μπορούν να βρεθούν στο Internet γιατί ξένοι καθηγητές τα δίνουν σαν reading material στους φοιτητές τους. Είναι επιεικώς άστοχο να λέμε ότι αυτά τα αρχεία πηγών δεν βοηθούν καθόλου και σε τίποτα το "μέσο Βικιπαιδιστή" που σε καμία περίπτωση δεν είναι και ο "κάθε Βικιπαιδιστής". --cubic[*]star 17:28, 23 Ιανουαρίου 2011 (UTC)

text: Θα συμφωνήσω με τον CubicStar, κάποιες από αυτές προσφέρουν πολλά έστω και με την πρόσβαση στο abstract ενός άρθρου ή την πρώτη σελίδα του. Έτσι μπορεί να βοηθηθεί κάποιος για να ξέρει τι και που να ψάξει. Συμφωνώ επίσης και στο άλλο. Μακάρι ο "μέσος Βικιπαιδιστής" να έψαχνε έστω και στις ελεύθερες πηγές που είναι καταχωρημένες. --geraki Talk 18:17, 23 Ιανουαρίου 2011 (UTC)
Παρακαλώ να μην μπαίνουν ότι νάναι βιβλιοθήκες, μόνο και μόνο επειδή υπάρχουν, αν δεν προσφέρουν τίποτα αξιόλογο στην αναζήτηση βιβλίων. Η Ακαδημία Αθηνών - Ψηφιακές Συλλογές π.χ. δεν δουλεύει. Παντού βγάζει λάθος «Microsoft OLE DB Provider for ODBC Drivers error '80004005'». Δεν είναι συλλογή λίνκς εδώ. Την αφαιρώ, και όταν αποδεδειγμένα κάποτε δουλέψει ας ξαναμπεί. --Orontes gr 19:44, 13 Φεβρουαρίου 2011 (UTC)
Το site της Ακαδημίας Αθηνών κάποτε δούλευε. Τώρα όντως στις ψηφιακές συλλογές οδηγεί ξανά στη σελίδα εμφάνισής τους και πουθενά παρακάτω. Ούτε καν τα ψηφιοποιημένα πρακτικά δεν είναι διαθέσιμα. Προφανώς είτε γίνεται συντήρηση / αναβάθμιση ή αποφασίστηκε ο τερματισμός λειτουργίας της. Θα δούμε με τον καιρό. --Ttzavarasσυζήτηση 20:02, 13 Φεβρουαρίου 2011 (UTC)
Από τα υπόλοιπα που μόλις τώρα περιηγήθηκα, τα μόνα αξιόλογα, και ίσως με αυτή την σειρά είναι:
* archive.org
* Πανεπιστήμιο Κρήτης - Ψηφιακή Βιβλιοθήκη Νεοελληνικών Σπουδών Ανέμη
* Κοσμόπολις
* Πλειάς
* Πανδέκτης
* Αριστοτέλειο Πανεπιστήμιο Θεσσαλονίκης - Ψηφιοθήκη
καθώς και η 
* Μεγάλη Στρατιωτική και Ναυτική Εγκυκλοπαιδεία
Οι υπόλοιποι σύνδεσμοι περισσότερο χάσιμο χρόνου, παρά χρήσιμοι είναι. Αν και δεν αποκλείω ότι μπορεί να περιέχουν κάτι τι ενδιαφέρον. --Orontes gr 20:49, 13 Φεβρουαρίου 2011 (UTC)

message: Η σελίδα αυτή είχε  αρχίσει  παλαιότερα, όπως φαίνεται από το συγχωνευμένο ιστορικό και είχε τελικά τη μορφή: αυτή. 
Κάπου στο ιστορικό υπάρχουν  και κλειδωμένες πηγές, με συνδρομή. Θα πρέπει να τις βάλουμε σε άλλο κομμάτι της βιβλιοθήκης, από όπου μπορούμε  να ζητήσουμε πρόσβαση ως Βικιπαίδεια για μερικούς χρήστες. Αυτό πρέπει να το δούμε εγώ ή άλλος από εμάς αργότερα. --Focal Point 08:51, 24 Δεκεμβρίου 2015 (UTC)
thread_title:  Ιστορικό